'n Bundel wat die leser konfronteer met die broosheid van die aarde en die nietigheid van ons bestaan in die konteks van die heelal.
Reeds in die eerste gedig word die leser gekonfronteer met die belangrikste tema van die bundel: "die aarde se beskeie plekkie in die niet". Met die kommer oor die bedreiging van die balans in veral die kwesbare Karoo is Dolf van Niekerk se vyfde digbundel baie tydig.
'n Ryk en geskakeerde digbundel wat gepubliseer is ter viering van Dolf van Niekerk se tagtigste verjaarsdag.
"Jy het my op reis te goed leer ken ..." Só open die bundel waarmee Van Niekerk sy tagtigste verjaardag vier op 22 Februarie 2009. Die oud-Griekse verhale oor Odusseus se gebeurtenisvolle reis na sy tuisstad Ithaka en na sy vrou Penelope, ná afloop van die slag om Troje, vorm die sentrale gegewe van die lang titelgedig aan die einde van die bundel. Dié mitiese vertellinge dien egter ook 'n metaforiese funksie in die res van die bundel, naamlik om die "ek" se laat lewenspad, onderweg na die verlangde hereniging met die geliefde in die uiteindelike tuiste van die dood, aan te dui.
'n Intieme en menslike kyk op die ervarings van veral vroue in die Anglo-Boereoorlog op die geplunderde, afgebrande plase en in die konsentrasiekampe.